b"\n_START_ARTICLE_\nF350 Ingolf\n_START_PARAGRAPH_\nIngolf, med skrognummer F350, var et dansk inspektionsskib. Hans Hedtoft-katastrofen den 30. januar 1959 ved Gr\xc3\xb8nland bevirkede, at der blev bygget fire inspektionsskibe af Hvidbj\xc3\xb8rnen-klassen i starten af 1960'erne. Hvidbj\xc3\xb8rnen-klassen bestod, foruden Ingolf af inspektionsskibene Hvidbj\xc3\xb8rnen, V\xc3\xa6dderen og Fylla._NEWLINE_Skibet medf\xc3\xb8rte helikopter, fra starten en fransk Alouette III, som senere afl\xc3\xb8stes af den britiske Westland Lynx._NEWLINE_I 1976 blev endnu et inspektionsskib bygget. Det nye skib, som kun overfladisk lignede de fire \xc3\xb8vrige, hed Beskytteren. Beskytteren skulle supplere de fire inspektionsskibe af Hvidbj\xc3\xb8rnen-klassen, idet \xc3\xa6ndringen af fiskerigr\xc3\xa6nserne fra 12 til 200 s\xc3\xb8mil n\xc3\xb8dvendiggjorde en langt mere intensiveret fiskeriinspektion.\n_START_SECTION_\nAndet\n_START_PARAGRAPH_\nTil afl\xc3\xb8sning af Beskytteren og Hvidbj\xc3\xb8rnen-klassen blev der i starten af 1990'erne bygget fire inspektionsskibe af Thetis-klassen."